Կելեստինոս I (Հռոմի պապ)

Կելեստինոս I (, ), Հռոմի Պապ 422 թվականի սեպտեմբերի 10-ից մինչև 432 թվականի հուլիսի 27-ը։

Կենսագրություն 
Ըստ  Liber Pontificalis ժողովածուի, նա Պապ է դարձել նոյեմբերի 3-ից, սակայն պատմաբան Թիլեմոնը նշում է սեպտեմբերի 10-ը։

Կելեստինոս I հռոմեացի էր՝ ծնունդով Կամպանիայից։ Նրա երիտասարդական տարիների մասին ոչինչ հայտնի չէ, բացառությամբ այն, որ հոր անունը Պրիսկ էր։ Տեղեկություններ կան, որ նա որոշ ժամանակ ապրել է Միլանում՝ Ամբրոսիոս Մեդիոլանցու հետ։ Նրա կողմից առաջին հայտնի գրությունը
արվել է Իննոկենտիոս I փաստաթղթում, որտեղ նրա մասին խոսվում է որպես «Կելեստինոսի սարկավագ»։
Կելեստինոսի ժամանակ աֆրիկյան թեմերը դուրս եկան Հռոմի տիրապետությունից։ Միաժամանակ Կելեստինոսը պայքարում էր նեստորականության և պելագիանկանության դեմ։
430 թվականին նա Հռոմում հավաքեց եկեղեցական ժողով և դատապարտեց Նեստորի ուսմունքը։ Եպիսկոպոս Կյուրեղ Ալեքսանդրացու կողմից, որի հետ Կելեստինոսը նամակագրության մեջ է եղել, ներկայացվել պատվիրակի լիազորությունները, որոնք առաջարկում էին հանձնարարականով ներկայացնել Հռոմի արքեպիսկոպոսին 431 թվականի Եփեսոսի Գ տիեզերական ժողովում։

431 թվականին նա Իռլանդիա որպես եպիսկոպոս ուղարկեց Պալադիին։ Պալադիի միսիոներական գործունեությունը շարունակեց եպիսկոպոս Պատրիցին (Սուրբ Պատրիկ)։ Կելեստինոսի հայրը կտրականապես դեմ էր Հռոմի նովացիային։ Ինչպես գրում է Սոկրատ Սքոլաստիկոսը «Կելեստինոսը վերցրել է Հռոմի եկեղեցիները և պարտավորեցրել բոլորին անցկացնել ժողովները մասնավոր տներում»։
Կելեստինոսը մահացել է 432 թվականի հուլիսի 26-ին։ Նա թաղված է Սուրբ Պրիսցիլայի գերեզմանատանը, սակայն շուտով նրա մարմինը տեղափոխեցին Սանտա Պրեսսեդե բազիլիկ։ Կելեստինոսը դասվել է սրբերի շարքը, նրա հիշատակը Ուղղափառ եկեղեցում նշվում է ապրիլի 8-ին (21), Կաթոլիկ եկեղեցում՝ ապրիլի 6-ին։

Գրականություն 
 
 Pope St. Celestine I // Catholic Encyclopedia
 Loomis, Louise Ropes (1916). The Book of the Popes (Liber Pontificalis). New York: Columbia University Press. pp. 92f.
 Tillemont, Louis Sébastien Le Nain de (1709). Memoires pour servir a l'histoire ecclesiaástique des six premiers siécles. Paris: Charles Robustel. pp. 14:148.

4-րդ դարի հռոմեացիներ